ધાનેરા તાલુકાના થાવર ગામે સરપંચ મહીલા હોવાથી સરપંચ પતિ દ્વારા ગામના પંચાયતો વહીવટ કરી રહ્યા છે અને તેઓ સરકારી ગ્રાન્ટનો દુરપયોગ કરતા હોવાથી ગ્રામજનો દ્વારા ટીડીઓને લેખીત રજુઆત કરતાં પંચાયતમાં હલચલ મચી છે. થાવર ગ્રામ પંચાયતમાં સરપંચ તરીકે માજીરાણા અમથાભાઇ ખેમસીભાઇના પત્ની ચુંટાયા હતા પરંતુ પંચાયતનો તમામ વહીવટ અમથાભાઇ કરી રહ્યા છે અને ગામમાં સરકારની ગ્રાન્ટનો દુર ઉપયોગ કરતા હોવાનો વિવાદ ઉભો થવા પામ્યો છે. હાલમાં સરપંચ પતિ મનસ્વીપણાથી ઘરની આગળ જ સરકારી ગ્રાન્ટમાંથી દિવાલ બનાવતા હોવાથી કેટલાક ગ્રામજનો કહેવા જતાં તેમને ધુત્કારી કાઢેલ જેથી ૧૦૦ જેટલા લોકોએ ધાનેરા તાલુકા વિકાસ અધિકારીને આ કામકાજ રોકાવવા તેમજ તેમની પાસેથી સરકારી નાણાં વસુલ કરવા માટે લેખીતમાં અરજી કરવામાં આવી છે.